Foto: N.N. | Dodik: Srpska i njeni predstavnici učinili sve da vakcine budu kupljene\nSrna 05.05.2021 18:54\nBANJALUKA - Predsjedavajući Predsjedništva BiH Milorad Dodik zahvalio je Kini za vakcine "sinofarm" koje su danas stigle u Republiku Srpsku čije su institucije i njeni predstavnici na niovu BiH, kako je istakao, učinili sve da one budu kupljene.\n"Ponosan sam na ono što smo radili, jer smo uprkos silnim osporavanjima uspjeli da obezbijedimo vakcine. Republika Srpska, da nije sama uradila ovo što je uradila, danas ne bi imala nijednu vakcinu", rekao je Dodik novinarima u Banjaluci nakon što je dočekao kontigent od 80.000 kineskih vakcina.\nOn je napomenuo da je ovo plaćeno u aprilu, a već danas je stiglo, dok su vakcine iz "Kovaks" mehanizma plaćene u decembru i trebalo je da dođu "fajzerove" i druge, a još ih nema na vidiku.\nDodik je istakao da je riječ o najvećoj isporuci vakcina protiv virusa korona za BiH, pogotovo za Srpsku.\n"Siguran sam da u tom pogledu Republika Srpska sada stabilno stoji", dodao je Dodik i napomenuo da je Federacija BiH uporno odbijala da bude dio nabavki ruskih i kineskih vakcina.\nOn je napomenuo da su Vlada Republike Srpske i njene institucije, kao i svi koji rade u zajedničkim institucijama, učinili sve da u saradnji sa prijateljima obezbijede mogućnost za kupovinu kineske vakcine.\nDodik je napomenuo da je danas razgovarao sa predstavnikom SZO za Evropu koji je rekao da će vakcina "sinofarm" za sedam dana dobiti sertifikat što znači da će biti u upitrebi u cijelom svijetu.\n"To je naravno dobra stvar i raduje me što sam u istom danu to saznao i što su stigle vakcine", naglasio je Dodik.\nDodik kaže da ne zna kada će stići "fajzerove" vakcine, a što se tiče ruskih vakcina, rekao je da se radi na tome.\nOn je istakao efikasnost Srpske u nabavci vakcina, te naveo da već ima više od 200.000 izvjesnih vakcina, a biće, kako je rekao, i više, što će doprinijeti opštoj imunizaciji stanovništva.\n"To će doprinijeti da se obezbijedi stabilnost za ekonomiju i ukupne odnose među ljudima", rekao je Dodik i zahvalio svim dosadašnjim donatorima, prije svega, Kini kao jednom od najvećih, ali i Srbiji, Sloveniji koji su dostavljali količinu koju su bili u mogućnost da daju.\nVjeruje, kako je zaključio, da je Srpska sada u jednom stabilnom periodu.


B92\t27.11.2008 05:04\n"Eksplicitni jezik izveštaja potvrđuje statusnu neutralnost Euleksovog angažmana, što je garancija da nijedan deo njegovog mandata ne može biti zasnovan na Ahtisarijevom planu za kosovsku nezavisnost, koji je Republika Srbija odbila, i koji 'Savet bezbednosti nikad nije odobrio', kako se navodi u izveštaju koji je danas pred nama", rekao je Jeremić.\nŠef diplomatije Srbije podsetio je da je ključni uslov da Srbija prihvati rekonfiguraciju bio "jasno preuzimanje obaveze od strane EU - potvrđeno od strane Saveta bezbednosti" - da će Euleks biti statusno neutralna misija i da će u potpunosti delovati pod okriljem UN u skladu sa Rezolucijom 1244.\nJeremić je rekao da je "razočaran stavom koji su vlasti u Prištini zauzele prema izveštaju generalnog sekretara" i naveo da je "ipak, vrlo značajno" da će "uprkos svemu doći" do primene šest tačaka i rasporedivanja Euleksa, uz poštovanje Rezolucije 1244 i u statusno neutralnim okvirima UN.\n"Pozivam vlasti u Prištini da se ne suprotstavljaju volji međunarodne zajednice, niti obavezujućoj rešenosti Saveta bezbednosti", kazao je on.\nMinistar je rekao da je Srbija "nepokolebljiva u rešenosti da mirnim putem brani svoj principijelni stav o Kosovu, koristeći sva politička, diplomatska i pravna sredstva koja su joj na raspolaganju" i da će nastaviti to da čini.\nJeremić je zahvalio svim zemljama-članicama UN koje podržavaju stav Srbije prema jednostrano proglašenoj nezavisnosti Kosova, pominjući pre svega Rusiju, "kao prvu među jednakima".\nInsistiranje Srbije da se pitanje budućeg statusa Kosova rešava u skladu sa međunarodnim pravom, nije motivisano samo očuvanjem vitalnog nacionalnog interesa i odbranom Ustava, niti samo istinskom posvećenošću miru i stabilnosti u regionu, već i brigom zbog opasnih posledica koje bi kosovski presedan mogao da ima po opstanak sistema UN, rekao je on.\nJeremić je ukazao da je za Srbiju argument da je Kosovo jedinstven slučaj, "potpuno neodrživ" jer "svodi se na to da bi Kosovo valjalo tretirati kao izuzetak od međunarodnog prava".\nO je podsetio da je 8. oktobra Generalna skupstina UN donela rezoluciju kojom se pitanje legalnosti jednostrano proglašene nezavisnosti Kosova upućuje Međunarodnom sudu pravde.\nJeremić je ocenio da je, "premeštajući ovo pitanje u pravnu arenu, međunarodna zajednica reafirmisala strateški izbor Srbije da na jednostrano proglašenu nezavisnost odgovori mirno, najviši mogući stepen uzdržanosti".\n"To je prvi u nizu koraka koji za cilj imaju stvaranje atmosfere u kojoj će trajna stabilnost biti obezbeđena, međunarodno pravo osnaženo, a doktrina jednakosti suverenih zemalja potvrđena. Drugi korak tiče se ponovnog uspostavljanja legitimnosti međunarodnog delovanja u našoj južnoj pokrajini", rekao je on.\nJeremić je naglasio da rekonfiguracija međunarodnog civilnog prisustva na Kosovu nije bila moguća bez saglasnosti Srbije i bez podrške Saveta bezbednosti UN.\nOn je kazao da je zadovoljan što je u dijalogu sa UN postignut dogovor o šest tačaka od zajedničkog interesa - policiji, sudstvu, carini, transportu i infrastrukturi, administrativnim linijama razgraničenja i srpskom kulturnom nasleđu.\n"Naš dijalog će se nastaviti, a Srbija će i dalje biti konstruktivna, držeći se čvrsto svog principijelnog stava o Kosovu koji se zasniva na Ustavu naše zemlje i na Rezoluciji 1244", ukazao je on.\nJeremić je naveo da postignuti dogovor "stvara uslove za zaštitu Srba i ostalih teško ugroženih zajednica na Kosovu, i potvrduje činjenicu da Republika Srbija ostaje nezaobilazan činilac samouprave naše južne pokrajine".\nU obraćanju Savetu bezbednosti UN Jeremić je skrenuo pažnju na teške okolnosti života Srba na Kosovu i rekao da "njihova sudbina i dalje zavisi od toga da li veruju da mogu da prežive, uprkos otvoreno neprijateljskom okruženju".\nMinistar je naveo i da je ubrzan prijem u Evropsku uniju glavni strateški prioritet Srbije što bi "trebalo da bude prioritet i svih drugih članica UN sa područja zapadnog Balkana".\n"Srbija - celovita Srbija, sa Kosovom u svom sastavu će postati član EU u nekoliko narednih godina. Mi ćemo se prikljuciti EU visoko uzdignute glave, sa očuvanim suverenitetom i teritorijalnim integritetom. Zato Srbija nikada i ni pod kakvim okolnostima neće prihvatiti nezavisnost Kosova", naveo je Jeremić u govoru.\nHiseni: Neprihvatljiv plan\nKosovski ministar spoljnih poslova Skender Hiseni odbacio je večeras, na sednici Saveta bezbednosti, plan generalnog sekretara UN kao neprihvatljiv i suprotan ustavu Kosova.\nHiseni je istovremeno rekao da Priština podržava raspoređivanje misije EU u pokrajini, ali ne kao statusno neutralne, kako to izveštajem predlaže Ban Ki Mun.\n"Kosovo podržava brzo raspoređivanje Euleksa u skladu sa mandatom koji proističe iz Deklaracije o nezavisnosti, sa Ahtisarijevim planom, ustavom Kosova, akcionim planom, kao i pozivom kosovskih institucija da se Euleks rasporedi na Kosovu", rekao je Hiseni.\nOn je ponovio spremnost Prištine da sarađuje sa EU, SAD i NATO, ne pominjući UN.\nSAD i Francuska podržavaju rekonfiguracija\nPredstavnica SAD u UN izjavila je da Vašington pozdravlja rekonfiguraciju civilne misije na Kosovu i raspoređivanje Euleksa na celoj teritoriji Kosova.\n"Zahtevamo od vlada Srbije i Kosova da omoguće da se Euleks rasporedi bez odlaganja na celoj teritoriji Kosova", rekla je predstavnica SAD u obraćanju članicama Saveta bezbednosti.\nOna je kazala da SAD podvlače neophodnost poštovanja teritorijalnog integriteta i suvereniteta Kosova, navodeći da je nezavisnost Kosova "nepovratan proces".\n"Smatramo da su odnosi između etničkih zajednica glavni izazov za kosovske vlasti, ali smatramo da su šanse za izbijanje sukoba veoma male", rekla je američka predstavnica.\nOna je navela da SAD ohrabruju kosovske lidere da primene Ahtisarijev plan i izgrade multietničko društvo i obećala saradnju Vašingtona sa Prištinom u tom pogledu.\nPredstavnik Francuske u UN pozdravio je "konstruktivan pristup Srbije rekonfiguraciji UNMIK-a i raspoređivanju Euleksa" i naveo da Francuska podržava evropsku budućnost Srbije i regiona.\nNa sednici posvećenoj izveštaju Generalnog Sekretara UN o Kosovu, francuski diplomata je rekao da je došlo vreme za ubrzanu rekonfiguraciju međunarodnog civilnog prisustva na Kosovu i naglasio da će se Euleks raspoređivati u koordinaciji sa UNMIK-om i delovati u skladu sa rezolucijom 1244 Saveta bezbednosti UN.\nOn je rekao da će razlozi za zabrinutost koje je navela Priština biti uzeti u obzir.\nZanijer: Društvo i dalje podeljeno\nDeset godina posle sukoba, Kosovo je i dalje podeljeno društvo u kojem kosovski Albanci i Srbi žive u paralelnim svetovima, rekao je šef misije UN na Kosovu Lamberto Zanijer na sednici Saveta bezbednosti UN u Njujorku.\nZanijer je, na sednici na kojoj se raspravlja o izveštaju generalnog sekretara UN Ban Ki Muna o preoblikovanju misije UNMIK na Kosovu, rekao da je UNMIK od svog dolaska nastojao da se prilagodi svim promenama i da ispuni svoj mandat u okviru Rezolucije 1244 Saveta bezbednosti UN.\nOn je naveo da je ukupni cilj rekonfiguracije prisustva UNMIK-a da se smanji ukupan broj osoblja misije za 70 odsto, ali da će ta misija i dalje ostati glavni garant vladavine prava na Kosovu.\nZanijer je pohvalio napredak koji su učinile vlasti u Beogradu, posebno kada je reč o ponovnom otvaranju suda u Kosovskoj Mitrovici.\nOn je pozvao na prihvatanje "postojećih aranžmana" i konstruktivnost dok se pitanje funkcionisanja tog suda u potpunosti ne reši.\nŠef UNMIKa-a je naveo je da je ukupna atmosfera na Kosovu tokom leta bila mirna, ali da se sada ulazi u novu fazu prisustva UNMIK-a na Kosovu u svetlu raspoređivanja misije EU, Euleks, što je obrazloženo i u planu Ban Ki Muna.\nPozvao je na jačanje napora međunarodne zajednice na Kosovu, posebno Organizacije za evropsku bezbednost i saradnju.\nZanijer je rekao da je generalni sekretar UN uzeo u obzir alternativni plan u četiri tačke koji je predložila Priština, i da je u vezi s tim ovlastio šefa UNMIK-a da pruži uveravanja prištinskim vlastima da će nastaviti saradnju.


Savršenstvo svesti : uvod i vodič za praktični misticizam i metode spiritualnog razvoja : Baba Meher : 86-81585-39-8 : Knjizara.com: Knjige\nSavršenstvo svesti je u svetu jedinstveni vodič kroz život i učenje Avatara Meher Babe, koje je Alen Koen priredio iz Njegovih dela, i koncentriše se na šta i kako činiti u spiritualnom razvoju prema Meher Babi. To nije školski sažetak niti komparativna studija, već praktični vodič. Uz ovu knjigu je moguće ne samo razumeti Meher Babin pristup usavršavanju svesti, već ga i praktikovati.Ovaj "uvod i vodič za praktični misticizam i metode Spiritualnog razvoja" spada u red onih koja upoznaju čitaoca sa životom i učenjem Avatara. Pisana je jasno, sažeto i razumljivo, pa je preporučujemo onima koji se prvi put susreću sa likom Meher Babe.\nPočinje od kratke biografije, naglasak stavlja na glavne odlikeučenja i poruke Bogo-Čoveka, a završava se pregledom razvoja Meher Babinog pokreta danas u svetu. Uravnoteženi pristup Alena Koena čini ovo delo izuzetno jasnim i čitljivim uvodom u duhovnu Stazu Meher Babe.


Subota, 25. 6. 2005.\nPrivatizacija poljoprivrednih kombinata pokazala se kao neuspešna i štetna po državu\nUmesto u EU, ući ćemo u feudalizam\nTreba analizirati dosadašnje rezultate kako ne bismo dočekali latifundiste koji kupuju zemlju budzašto kao bi je kasnije preprodali po znatno višoj ceni - tvrdi ekonomski savetnik malih akcionara Branko Dragaš\nOd 420 poljoprivrednih kombinata, koliko ih je u Srbiji, 90 je privatizovano. Dosadašnja privatizacija u Vojvodini pokazala se kao neuspešna i štetna po državu. Udruženje malih akcionara i Udruženje poljoprivrednih dobara i zadruga "Brazda" zato su podneli zahtev za izmenu Zakona o privatizaciji u poljoprivredi.\nSavremene tendencije - ukrupnjavanje poseda\nRasprodajom i rasparčavanjem velikih kompleksa ne postiže se ništa. Time se zainteresovanost investitora smanjuje, kao i snaga u nastupu na tržištu kapitala i kredita, jer se ukupna proizvodnja smanjuje. Uostalom, i politika Ministarstva poljoprivrede je ukrupnjavanje, a ne usitnjavanje poseda, jer je to tendencija u Evropskoj uniji. Ukoliko želimo da uđemo u EU, moramo da prihvatimo njihove zahteve i trendove.\n- Zalažemo se za zaustavljanje privatizacije na način kako se to radilo do sada u poljoprivredi. Treba analizirati dosadašnje rezultate kako ne bismo dočekali latifundiste koji kupuju zemlju budzašto kao bi je kasnije preprodali po znatno višoj ceni. Ukoliko se ovako nastavi, umesto da uđemo u EU, ući ćemo u feudalizam. Tražimo da se uvede novi model privatizacije koji će pokrenuti poljoprivrednu proizvodnju i omogućiti kolektivne ugovore i socijalne programe - rekao je ekonomski savetnik malih akcionara Branko Dragaš.\nIz Udruženja "Brazda" uputili su svim nadležnim institucijama zahtev za izmenu Zakona o privatizaciji u poljoprivredi, kao i da se formira nezavisni fond za poljoprivredna zemljišta. Očekuju da se poveća agrarni budžet i obezbedi investiranje u poljoprivredu od milijardu evra na godišnjem nivou. Ističu da je neophodno uraditi dugoročnu strategiju za period od 2005. do 2015. godine i vratiti nadležnost korišćenja poljoprivrednog zemljišta državnoj i lokalnoj samoupravi.\n- Tražimo da deo zemlje koji je pripadao društvenom sektoru pređe u državne ruke, kao u Sloveniji, i najmanje deset godina bude državno zemljište, jer je to opšte dobro. Državnom fondu za poljoprivredu išlo bi 70 odsto akcija, 15 odsto bilo bi podeljeno radnicima i penzionerima, a 15 odsto ostalim građanima. To bi sprečilo lokalne ´tajkuneŞ da za male pare pokupuju društveno zemljište i kasnije ga preprodaju. Do sada je u Vojvodini, od ukupno 320.000 hektara, prodato oko 100.000 po znatno nižim cenama od tržišne. Hektar zemlje vredi od 4.000 do 6.000 evra, a zemlja je kupovana, u nekim slučajevima, za 100, 200 ili 300 evra po hektaru - tvrdi Dragaš.\nPredsednik malih akcionara preduzeća "Krivaja" iz istoimenog mesta Tomislav Pešut kaže da je to preduzeće sa oko 5.000 hektara zemlje samo deset dana posle privatizacije gurnuto u stečaj, a radnici dovedeni do prosjačkog štapa.\n- Ministarstvo poljoprivrede nema sluha za nas. Ddržava ne podržava naše predloge, zbog čega ćemo u bliskoj budućnosti imati ekonomske teškoće - izjavio je Miloš Rakočević, predstavnik poljoprivredne organizacije "Đuro Strugar"iz Kule.\nPredstavnici ostalih poljoprivrednih preduzeća, "Aleksa Šantić"Ş, "Sokolac" - Novi Bečej, "Labudnjača" - Vojska i "Napredak" iz Stare Pazove, čija se privatizacija očekuje, istakli su da ih čeka ista sudbina kao i "Krivaju"Ş, ukoliko se ne promene zakonske odredbe i ne prihvate zahtevi malih akcionara. Prema njihovim rečima, oni nisu protiv privatizacije, ali ne na ovakav način.\nProdužen rok za vraćanje kredita\nOdbrana vinograda od gradonosnih oblaka\nDržava da pomogne paorima\nNebo diktira "marku" žita\nJešćemo grčke lubenice


Povelja o slobodi medija i uslovi\nza njenu primenu\nRegionalni sto Pakta za stabilnost Jugoistocne Evrope koji je odrzan 8. juna 2000. godine na predlog Radne grupe za medije usvojio je Povelju o slobodi medija. Ovaj dokument treba da dâ znacajan podsticaj jacanju nezavisnih, pluralistickih i profesionalnih medija u regionu Jugoistocne Evrope.\nOtvarajuci sastanak Radne grupe za medije (Media Task Force), koji je odrzan tokom ovog leta u Briselu (Brussels), zamenik specijalnog koordinatora Pakta stabilnosti zaduzen za demokratizaciju i ljudska prava (Radni sto I) gospodin Donald Kurs (Kursch) rekao je »da je cilj Pakta stabilnosti da i na ovaj nacin naglasi znacaj slobode izrazavanja i nezavisnosti medija kao fundamentalnih preduslova svakog demokratskog i stabilnog drustva«.\nNa briselskom sastanku Radna grupa za medije, fokusirajuci se na implementaciju preuzetih obaveza zacrtanih u Povelji o medijima, usvojila je sadrzajan Akcioni plan koji obuhvata sledece aktivnosti:\n• publikovanje i promovisanje Medijske povelje na jezicima zemalja u regionu;\n• osnivanje vladinih i nevladinih centara za kontakte i nacionalnih radnih grupa sastavljenih od medijskih profesionalaca i eksperata, koji ce usvojiti vlastite programe rada sa specifikacijom prioritetnih oblasti u implementaciji Medijske povelje, uz jasno definisane konkretne ciljeve i preuzete rokove;\n• promovisanje regionalne kooperacije izmedju medijskih profesionalaca iz regiona;\n• pruzanje pomoci i podrske nezavisnim medijima u SR Jugoslaviji;\n• sadrzajno informisanje partnera i donatora Pakta stabilnosti u vezi sa svim aktivnostima Radne grupe za medije.\nSledeci sastanak Radne grupe za medije odrzace se tokom oktobra ove godine.


Entitet vađenja - Artificial Intelligence Solutions\nJedini tehnologije koja je spreman za jezik društvenih medija, snažan i nezavisno od gornjeg slučaj reči\nNaše usluge vađenje entiteta razvijena je korišćenjem našim NaturalExtractor tehnologija. Ovu službu detektuje i vade imena pravo (Romneya rukavica, Justin biber, Portoriku, Ujedinjenih nacija …), numeric entiteta (bankovne račune, brojeve telefona …) i alphanumeric entiteta (registarske tablice, internet adresa …) i oni su poverljiva prema tipove (osoba, kompanija, grad, ulica …).\nNaturalExtractor nastupa priznanje i klasifikaciju entiteta koristeći kombinacija jezičke analizi (potpuno parsing), alphanumeric obrazac za otkrivanje i rečnici (korisnik rečnici i NaturalExtractor rečnici, jednojezičnog i višejezično one).\nJedini tehnologije koja može da napravi razliku između Džordž Vašington (osoba) i Džordž Vašington (aveniji)\nNaturalExtractor detektuje entiteta, mada su možda biti zapisano u raznim oblicima (na primer: 20:00, 20 sati, 20h, 8 uveče, 8 uveče …). Pored toga, NaturalExtractor se odnosi normalizacija proces na dva entiteta i oni su normalizovati da standardna oblik kako bi se dosledno riješiti sve slučajeve isti entiteta (NYSE, Njujorškoj berzi, NY berzi …).\nPored toga, zahvaljujući naše tehnologije za jezičke analizu, NaturalExtractor mogli zaposliti raznih vrsta entitetima u zavisnosti od syntactic pravila: «Ja živim u Barak Obama» (mesto), "Kao Barak Obama je rekao da" (osoba), i otkrivanju entiteta, čak i sa odsustvo gornji slučaj: "Ja sam u new york".


Kosovski boj preko Atlantika | Ekspres.net\nKosovski boj preko Atlantika\nAvdulah Hoti zauzeo je premijersko mesto na kojem je Albin Kurti u punom mandatu proveo svega 51 dan i još sedamdesetak dana u tehničkom mandatu. Još jedna runda u komplikovanom višeboju u kojem snage odmeravaju Beograd i Priština, ali i Vašington i Brisel, uz povremeno dobacivanje Moskve je gotova.\nNa globalnom planu razloga za zadovoljstvo, reklo bi se, trenutno najviše ima Ričard Grenel, Trampov specijalni izaslanik za dijalog Beograda i Prištine. Američki plan da se neposlušni Kurti sruši i na njegovo mesto dovedu predstavnici kooperativnijih snaga, za sada se ostvaruje.\nUz činjenicu da je za osam meseci Grenel uspeo da uradi više nego Evropska unija za prethodne dve godine, kada je reč o odnosima između Beograda i Prištine (sporazumi o železničkom i avio saobraćaju i izgradnji auto-puta Beograd- Priština, susret Vučić - Tači u Njujorku), čini se da imaju i te kako razloga da se upitaju o svom uticaju u ovom delu Evrope.\nUpravo zato, verovatno, novoimenovani evropski izaslanik za beogradsko-prištinski dijalog Miroslav Lajčak i najavljuje skori nastavak dijaloga, kako kaže, možda već tokom juna. Do sada se čekalo da Kosovo dobije novu vladu, ali Lajčak očigledno ne misli da je za mogući nastavak dijaloga neophodno da se i u Beogradu konstituiše nova vlada posle izbora zakazanih za 21. jun.\nPrema ranijim najavama, Lajčak je nameravao da stupi u kontakt sa zvaničnom Prištinom „istog dana“ kad se formira vlada Kosova kako bi se obavile poslednje pripreme za održavanje nove runde. Time bi se obeležilo ponovno pokretanje dijaloga o normalizaciji odnosa između Prištine i Beograda\nJasno je, naravno, i da nikakvog dijaloga neće biti dok zvanična Priština ne povuče najnovije recipročne mere uperene protiv Beograda, a koje je samo četiri dana pre izbora nove vlade Hotiju u amanet ostavio Kurtijev tehnički kabinet. Na novom premijeru sada je da vadi kestenje iz vatre kako bi do nastavka razgovora, koji su poslednji put održani još 2018. godine, moglo da dođe.\nA kako je već manje-više jasno da je novi kabinet sastavljen po želji, ako ne i instrukcijama Vašingtona, logično je zapitati se da li je Kurti poslednje recipročne mere uveo sam ili na nečiji podstrek. Ako ga je neko nahuškao, ne ostaje puno opcija za promišljanje o tome odakle bi taj podsticaj mogao da dođe, jer svi putevi vode u Brisel.\nDugo se, naime, vode rasprave o tome ko je nadležan za pregovore između Beograda i Prištine – Sjedinjene Američke\nDržave ili Evropska unija. EU je više puta pozdravljala američki angažman, ali je i isticala da je Unija „jedini međunarodno zadužen posrednik u dijalogu Beograda i Prištine“, te da „niko drugi to ne organizuje“. Uzgred su zaključili i da Vučićev i Tačijev martovski susret u Vašingtonu „nisu deo dijaloga pod okriljem EU".\n"Da bismo postigli napredak, svi treba da idemo u istom pravcu i želim da imamo zajednički pristup, a ne da dupliramo postojeće mehanizme. SAD imaju iste ciljeve kao i mi i na SAD računamo kao na pouzdanog i dobrodošlog partnera u regionu“, rekao je visoki predstavnik Evropske unije za spoljnu politiku i bezbednost Đuzep Borelj u intervjuu za Radio „Slobodna Evropa“ početkom maja.\nBorelj je negirao da se vode dva paralelna dijaloga Srbije i Kosova, jedan pod okriljem EU, a drugi uz posredstvo SAD.\n"Iduće godine biće deseta godina otkako je Generalna skupština UN pozdravila ulogu EU u olakšanju dijaloga Prištine i Beograda. Institucionalno gledano, prema odluci UN, postoji samo jedan dijalog i EU je posrednik u tom dijalogu“, kazao je šef evropske diplomatije.\nNa pitanje da li se EU i SAD zaista kreću u istom pravcu, pošto izgleda kao da SAD same postižu dogovore između Srbije i Kosova, Borelj je rekao da je to „dobro pitanje“ za Vašington.\nČinjenica je da Evropska unija i SAD nemaju koordinaciju po pitanju zajedničkog pristupa u procesu normalizacije odnosa između Srbije i Kosova.\nCilj im je, nema sumnje, isti, da kosovski čvor bude jednom zauvek razmršen. Vašington i Brisel se očito razlikuju po pitanju načina do kojeg bi se do rešenja došlo. Nije nemoguće i da je Vašington donekle fleksibilniji kada se govori o konačnom rešenju, jer se spekuliše da bi američkoj administraciji bilo prihvatljivo čak i ono rešenje koje bi podrazumevalo razmenu teritorija. U Evropskoj uniji se, međutim, takva opcija doživljava kao najveća jeres.\nOsim toga, francuski i nemački ministri spoljnih poslova, Žan- Iv le Drijan i Hejko Mas su u otvorenom pismu koje su objavili 23. maja, a kojim najavljuju „resetovanje dijaloga“, naveli da pre postizanja sporazuma moraju rešiti brojna otvorena pitanja između Kosova i Srbije.\n"Tu nema ni prečica ni brzih rešenja. Ozbiljan pristup zahteva dobro strukturisane, temeljite pregovore, i to sa Evropskom unijom kao iskrenim posrednikom“, naveli su oni.\n"Potreban nam je snažniji angažman u posredovanju i politička odlučnost. I jedno i drugo se može očekivati od Miroslava Lajčaka i njegovog tima, uz podršku visokog predstavnika Borelja, kao i Berlina i Pariza“, piše u otvorenom pismu.\nA moglo bi se reći da su upravo brza rešenja, bar donedavno, bila ono što je želeo Donald Tramp, kako bi pred birače u novembru izašao sa jednim uspešno rešenim problemom koji je stajao otvoren još od vremena Klintona. Posledice pandemije koronavirusa, ali i poslednji rasni nemiri u SAD donekle su, možda, pomerili Trampov fokus.\nNemanja Starović, spoljnopolitički analitičar iz Centra za društvenu stabilnost, ocenjuje za „Ekspres“ kako se razlike u pristupu SAD i EU rešavanju problema Kosova i Metohije moraju posmatrati kroz prizmu šireg rivaliteta u odnosima transatlantskih partnera, koji je posebno došao do izražaja posle ulaska Donalda Trampa u Belu Kuću.\n"Nesputana nasleđem tradicionalne politike SAD, aktuelna administracija u Vašingtonu nastoji da utvrdi svoju dominaciju unutar sveta političkog zapada, odbacujući preferencijalni tretman koji je EU imala u američkoj spoljnoj politici od Drugog svetskog rata naovamo. Pored trgovinskih obračuna i zahteva da evropske države koje su članice NATO ponesu veći finansijski teret odbrambenih troškova, Vašington koristi svaku priliku kojom bi prikazao strukturne slabosti EU, odnosno neophodnost sopstvenog učešća u rešavanju važnih političkih i bezbednosnih sporova. S tim u vidu, Beloj kući svakako odgovara situacija u kojoj Brisel, ophrvan krizama i suočen sa drastičnim opadanjem svoje meke moći u regionu, iskazuje nemogućnost da upravlja procesom dijaloga između Beograda i Prištine, a koji se odvija u samom „unutrašnjem dvorištu“ EU“, kaže Starović.\nImenovanje Ričarda Grenela za specijalnog predsedničkog izaslanika za pitanje Kosova i Metohije stoga, prema njegovom mišljenju, nije bilo nimalo slučajno, budući da je reč o osobi od najvećeg poverenja Donalda Trampa, čiji je prethodni zadatak kao ambasadora u Berlinu bio upravo realizacija te nove politike SAD u srcu EU, a čije su delovanje mnogi u Nemačkoj smatrali gotovo incidentnim.\n"Ne sme se zanemariti ni činjenica da je od stupanja na predsedničku dužnost Donald Tramp imenovao svega dva specijalna izaslanika za važna politička pitanja u Evropi, Kurta Volkera za Ukrajinu i Ričarda Grenela za Kosovo i Metohiju, što efektivno opovrgava sve teze o efemernom značaju kosmetskog problema za postojeću administraciju u SAD“, ističe Starović.\nOsnovni problem EU, prema mišljenju sagovornika „Ekspresa“, predstavlja nejedinstvo država članica oko suštinskog problema u odnosima Beograda i Prištine, statusa Kosova i Metohije, budući da su 22 države članice priznale jednostrano proglašenu nezavisnost Kosova, dok pet članica to nisu učinile.\n"Danas, 12 godina nakon proglašenja nezavisnosti Kosova, neke od tih pet država članica EU su daleko čvršće u takvom stavu nego što su to bile 2008. godine, kako zbog svega što se u međuvremenu desilo u Kataloniji, tako i zbog nesumnjivog porasta kredibiliteta i autoriteta Srbije, koji se ogleda u 18 povlačenja priznanja u poslednje tri godine. Brisel stoga nije u poziciji da niti od Beograda, niti od Prištine traži nekakav veliki dogovor koji bi obuhvatio ona najvažnije, statusno pitanje. Ono što preostaje Briselu jeste potraga za nekim „sveobuhvatnim obavezujućim sporazumom“, koji bi regulisao široki spektar praktičnih problema i, odražavajući ambivalenciju samih članica EU, ostavio po strani statusno pitanje na neko vreme. Međutim, ono što u takvoj formuli nedostaje jeste privlačna moć EU kojom bi se takav aranžman učinio atraktivnim za obe strane. Evropska unija je, nažalost, izgubila veliki deo kredibiliteta koji je nekada posedovala zbog neispunjavanja sopstvenih obećanja prema svima u regionu, pa tako i prema Beogradu i Prištini. Niko od ključnih političkih aktera u Briselu i u najvažnijim prestonicama EU ne može danas pružiti garancije budućeg članstva Srbiji jednake onima koje su se čule tokom Solunskog samita održanog 2003. godine, dakle pre punih 17 godina, dok Priština više od 10 godina čeka na viznu liberalizaciju, uprkos tome što je ispunila sve zahteve sa dugačke liste na kojoj je bilo čak 95 stavki“, kaže Starović.\nU takvim okolnostima, na scenu dijaloga pre nepune tri godine stupa novi američki spoljnopolitički establišment, vodeći se pragmatičnim principom i bez osećaja obaveze prema nasleđu prethodnih administracija, spreman na izvesnu korekciju kursa balkanske politike SAD koja je dugo bila na „autopilotu“, ako će time biti otvoren put ka velikom uspehu koji bi se pripisao Vašingtonu.\nkosovo SAD priština Avdulah Hoti


Stojanović za" Avaz": Čampara i Konaković su nam rekli šta se dešava u SDA, ovu stranku pod hitno izbaciti iz vlasti\nJasno je svima da je Vlada bez dva ministra neozbiljna vlada niti zna šta radi u ovom kriznom periodu, kaže Stojanović\nM. Aš. 10.10.2020\nZASTUPNIK SDP-a Stojanović za" Avaz": Čampara i Konaković su nam rekli šta se dešava u SDA, ovu stranku pod hitno izbaciti iz vlasti\nStojanović. Zahtjev za smjenu opravdan\nIgor Stojanović, zastupnik SDP-a u Skupštini Kantona Sarajevo rekao je jutros za "Avaz" komentirajući zahtjev za smjenom Vlade KS, da je itekako opravdan, jer, kako ja naglasio, Vlada bez dva ministira nije Vlada, niti može odgovoriti na potrebe građana, pogotovo u vrijeme pandemije koronavirusa.\n- Jasno je svima da je Vlada bez dva ministra neozbiljna vlada niti zna šta radi u ovom kriznom periodu. Pored nove najave pandemije imat ćemo težu i ekonomsku i zdravstvenu situacija i s ovom Vladom ući u takav period je pogubno za građane KS zato se i 18 ljudi odlučilo da zatraži sjednicu Skupštine na kojoj ćemo odlučiti o povjerenju vlade Marija Nenadića - kaže Stojanović\nKomentirajući dešavanja u SDA, gdje stranka odlučila isključiti Aljošu Čamparu, jer je potpisnik zahtjeva za smjenu Vlade, stojanović kaže da nije ništa iznenađujuće.\n- I Aljoša Čampara i ranije Elmedin Konaković su pokušali da naprave određene promjene po pitanju politike SDA. Mislim da nakon njihovoh izlaska i onoga šta su oni nama ispričali šta se dešava unutar SDA jasno je da je ova stranka duboko zabrazdila u nacionalizam i kriminal i jasno je da ovu stranku treba udaljiti iz vlasti i to pod hitno - kaže Stojanović.\nPrašović-Gadžo: Konaković i NiP ozbiljno baštine fašizam\n17.06.2020 u 12:38\nIgor Stojanović SDA SDP Aljoša Čampara


Državnici iz regiona uputili saučešće Makedoniji\nPredsednik Srbije Boris Tadić uputio je saučešće makedonskom predsedniku Đorđu Ivanovu povodom smrti prvog predsednika samostalne Republike Makedonije Kire Gligorova.\n"Vama i građanima Makedonije izražavam najdublje saučešće povodom smrti prvog predsednika Republike Makedonije Kire Gligorova", navodi se u telegramu.\nHrvatski državni takođe je izrazio saučešće zvaničnicima Makedonije.\n"Ime predsednika Gligorova ostaje trajno zapamćeno po njegovoj ustrajnoj borbi za prava čoveka, slobodu i demokratiju", napisao je hrvatski predsednik Ivo Josipović u poruci koju je uputio Ivanovu.\n"Odlazak ovog istaknutog državnika i velikog prijatelja Republike Hrvatske veliki gubitak za vašu zemlju, naš region i celu Evropu", naveo je Josipović.\nCrnogorski premijer Igor Lukšić u telegramu saučešća je naveo da je Gligorov na ličnom primeru pokazao kako na miran i demokratski način stvarati i voditi zemlju.\n„Pored zasluga koje je ostvario za svoj narod, Gligorov će ostati upamćen i kao državnik koji je pomirio razlike i dao nemerljiv doprinos uspostavljanju i očuvanju stabilnosti celog regiona”, navodi se u telegramu.\nKiro Gligorov umro je u nedelju uveče u Skoplju. Za predsednika Makedonije izabran je 1991, a posle raspada Jugoslavije biran je za predsednika Makedonije u dva mandata. Tu funkciju je napustio 19. novembra 1999.


Smederevo: Psihijatrija kao nova – Melly.rs\nObnovljena najstarija zgrada u krugu Opšte bolnice „Sveti Luka“\nSVEČANO je otvorena rekonstruisna zgrada Psihijatrije koja radi pri Opštoj bolnici „Sveti Luka“ u Smederevu. U adaptaciju i opremanje zdanja koje je izgrađeno pre 90 godina i nalazi se pod zaštitom države je uloženo 290.000 evra, čime su stvoreni uslovi za humaniji boravak i pristup u prevenciji, nezi, lečenju i psihosocijalnoj rehabilitaciji pacijenata.\n– Osim potpuno renoviranih soba i ambulanti, obezbeđeni su i novi aparati za bolju dijagnostiku – ističe direktor OB „Sveti Luka“ u Smederevu dr Nenad Đorđević.\nVeliki posao je realizovan u okviru programa prekogranične saradnje nazvanog „Intereg Ipa“, a partneri su bili iz Rumunije i Specijalna bolnica za psihijatrijske bolesti u Vršcu.\nUkupna vrednost ovog projekta pod nazivom „Poboljšanje zdravstvene nege u neurologiji i psihijatriji – duži život“ iznosi milion i 629.075 evra.\nSMEDEREVSKA opšta bolnica „Sveti Luka“ realizuje još jedan projekat prekogranične saradnje, pa je u toku opremanje Hirurškog bloka. Ukupna vrednost posla iznosi milion i 150.000 evra, pri čemu će EU donirati 977.000.


Vesti online / Vesti / Svet / Erdogan ide kod Trampa, evo šta očekuje od njega\nErdogan ide kod Trampa, evo šta očekuje od njega\nTurski predsednik Redžep Tajip Erdogan izjavio je da želi da sa Donaldom Trampom napiše "novu stranicu" odnosa Turske i SAD.\n- Uveren sam da ćemo zajedno sa gospodinom Trampom napisati novu stranicu tursko-američkih odnosa - rekao je Erdogan na sastanku u organizaciji nevladine organizacije Atlantski savet u Istanbulu.\nOdnosi Turske u SAD, članica NATO, poslednjih meseci su poljuljani zbod neslaganja u vezi sa Sirijom, posebno zbog podrške Vašingtona kurdskoj miliciji koja se bori protiv džihadista, a koju Ankara smara terorističkom organizacijom.\nErdogan je ocenio da podrška i konkretna pomoć koju SAD pružaju kurdskoj miliciji nanosi štetu "duhu savezništva".\n* Kakva Bela kuća: Pogledajte gde živi Erdogan (VIDEO)


16.02.2021 u 14:37\nU EU skoro pola miliona smrtnih slučajeva više nego 2019.\nBRISEL – U Evropskoj Uniji je između marta i novembra 2020. godine bilo 450.000 smrtnih slučajeva više u poređenju sa istim periodom između 2016. i 2019. godine, objavila je Evropska agencija za statistiku. U Eurostatu navode da je porast mortaliteta prvi vrhunac u 2020. godini dostigao u aprilu 2020. godine. Nešto niži porast mortaliteta u EU zabeležen je između maja i jula da bi do novog značajnog porasta došlo krajem avgusta i početkom septembra, što se poklapa sa novi talasom pandemije, javlja Tanjug. Najviši porast mortaliteta zabeležen je u novembru i to je bilo 40 odsto više u odnosu na isti period prethodnih godina. U Evropskoj ageniciji za borbu i preveniciju bolesti kažu da je od početka pandemije kovida-19 do sada na teritoriji Unije od posledica infekcije preminulo\nBivši reprezentativac Srbije u skoku udalj Danial Jahić preminuo je sinoć u manastiru Ćelije u 42. godini, saopštio je Srpski atletski savez. Jahić rođen je 1. jula 1979. godine, a nakon Nenada Stekića najbolji je srpski daljaš svih vremena. Bio je državni rekorder u skok udalj u dvorani punih 20 godina sa rezultatom 8,02m (Pirej, Grčka, 13.2.1999.), sve dok Strahinja Jovančević 2019. nije skočio 8,03m na Evropskom prvenstvu u Glazgovu. Učesnik Olimpijskih igara bio je u Sidneju 2000. godine, gde je u kvalifikacijama skočio 7,85m i zauzeo 21. mesto od 46 daljaša. Poslednji nastup zabeležio je 31. jula 2005. godine, kada je u Novom Sadu na državnom prvenstvu skočio 7,59m čime se kao šampion Srbije i Crne Gore oprostio od aktivnog bavljenja atletike u 26. godini. Sahrana i\nTelo vojnika pronađeno u kasarni u Pančevu\nPANČEVO – Više javno tužilaštvo u Pančevu potvrdilo je da je u četvrtak u kasarni „Rastko Nemanjić” na stražarskom mestu pored stražarske kućiće pronađeno je telo 21-godišnjeg vojnika koji je bio na dobrovoljnom služenju vojnog roka, prenosi Tanjug. Tužilaštvo je tim povodom naložilo da se obavi sudsko-medicinska obdukcija tela radi utvrđivanja tačnog uzroka smrti, a preduzimaju se i druge radnje od značaja za razjašnjenje okolnosti smrti. Ministarstvo odbrane juče je saopštilo da je mladić izvršio samoubistvo na stražarskom mestu. Na licu mesta Vojna policija je obavila uviđaj kojem je prisustvovao i dežurni zamenik Višeg javnog tužioca u Pančevu. Na telu S. P. je uočena prostrelna rana u predelu glave, piše RTS.\n25.12.2020 u 11:22\nMuškarac preminuo na stanici u Zemunu\nU Ulici Cara Dušana u Zemunu preminuo je sredovečni muškarac nešto posle 10.30 sati, na autobuskom stajalištu. Policija je izašla na teren i saobraćaj se u tom delu ulice odvija usporeno, javlja reporter Tanjuga. Inače, telo je pronađeno u Ulici Cara Dušana kod broja 89, a prema nezvaničnim informacijama sa lica mesta čoveku je prethodno pozlilo.


Njemačka traži radnu snagu van EU – Magazin Plus\nHome/Njemačka traži radnu snagu van EU\nNjemačka je po prvi put objavila listu poslova za radnike iz zemalja van Evropske unije, da bi se izborila sa nedostatkom radne snage zbog starenja populacije, a traže se medicinske sestre i njegovatelji za starije, stručnjaci iz oblasti robotike, električari i mašinovođe.\nLjudi koji žele da konkurišu za radna mjesta moraju predočiti kvalifikacije koje se smatraju jednakim onima u Njemačkoj, prenosi agencija Frans pres. Potrebni su nam kvalifikovani imigranti da bi se osigurala dugoročna dobrobit Njemačke, navode njemački dužnosnici.\nSuočena sa smanjenjem broja stanovnika, uz nisku stopu nezaposlenosti, najveća evropska privreda po prvi put traži kvalifikovanu radnu snagu iz inostranstva. Nova inicijativa ublažiće formalnosti i smanjiti birokratiju, nakon što je EU lansirala “plavi karton”, koji treba da visokoobrazovanim doseljenicima u EU i njihovim porodicama garantuje sva socijalna prava kao i državljanima Unije.


Sastanak predsjednika Sindikata državnih službenika i namještenika u FBiH sa zamjenikom državnog koordinatora za reformu javne uprave - SUFBIH\nSastanak predsjednika Sindikata državnih službenika i namještenika u FBiH sa zamjenikom državnog koordinatora za reformu javne uprave\nU prostorijama Ureda koordinatora za reformu javne uprave, 15. jula 2020. godine, održan je sastanak predsjednika Sindikata državnih službenika i namještenika u FBiH, Samira Kurtovića, sa zamjenikom državnog koordinatora za reformu javne uprave, prof. dr. Feridom Otajagićem i njegovim saradnicima.\nZamjenik državnog koordinatora informisao je predsjednika Sindikata o aktivnostima na implementaciji Strateškog okvira za reformu javne uprave 2018.-2022. i Akcijskog plana za provedbu reforme javne uprave-dokumenta, koji će uskoro biti upućen Vijeću ministara BiH i vladama entiteta i Brčko distrikta BiH na usvajanje.\nPredsjednik Sindikata je naglasio da ovaj Sindikat ranije nije bio uključen u proces reforme javne uprave, odnosno u pripremu strateških dokumenata, ali da će kroz naredne aktivnosti dati doprinos modernizaciji uprave u BiH. On je istakao da Samostalni sindikat državnih službenika i namještenika u organima državne službe, sudskoj vlasti i javnim ustanovama u Federaciji BiH ima 14.000 članova, te da vjeruje da će u skorijem periodu članstvo biti informirano o reformi javneuprave posredstvom edukacija, seminara i konferencija.\nSudionici sastanka su se složili da će biti neophodno organizirati još jedan sličan sastanak o reformi javne uprave, na koji će biti pozvani predsjednik Sindikata uprave RS i predsjednica Samostalnog sindikata državnih službenika i zaposlenika u institucijama BiH.\nTakođer, dogovoreno je da će se po popuštanju mjera uvedenih zbog pandemije korona virusa, održati sastanak, na kojem bi predstavnici Ureda koordinatora za reformu javne uprave,predstavili članovima Samostalnog sindikata državnih službenika i namještenika u Federaciji BiH, strateški okvir reforme javne uprave kao i aktivnosti koje će se provoditi u narednom periodu,a u koje će svakako biti uključeni i članovi Sindikata.\nUred koordinatora za reformu javne uprave u BiH osnovan je Odlukom Vijeća ministara, u oktobru 2004. godine, slijedom preporuke Studije izvodljivosti za BiH. Formiranje Ureda je bio odgovor na potrebe građana za efikasnijom i odgovornijom javnom upravom na svim nivoima vlasti, sposobnom za preuzimanje obaveza u procesu eurointegracija BiH.\nprevious post: Održana sjednica Koordinacionog odbora sindikalnih organizacija ZDK\nnext post: Održan radni sastanak sa članovima Sindikalnog odbora Sindikalne organizacije Parlamenta Federacije BiH


Gemalto CT 40 čitač memorijskih kartica cena, cene Srbija, prodaja Beograd Novi Sad Niš\nGemalto CT 40 čitač memorijskih kartica cene\ncena od 1.100,00 do 1.590,00 din | prodavnica (6)\nEPonuda nije internet prodavnica već Vam omogućava da brzo i lako nađete Gemalto CT 40 čitač memorijskih kartica po najjeftinijoj ceni. Naš cilj je da kupci budu što bolje informisani o ponudi Gemalto čitač memorijskih kartica CT 40 na tržištu Srbije. Vrlo lako nalazite željeni proizvod za kategoriju Čitači memorijskih kartica cene, ne morate da lutate od sajta do sajta za Gemalto Čitači memorijskih kartica, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gemalto CT 40 čitač memorijskih kartica sa PRODAVCEM. EPonuda ne može da garantuje potpunu tačnost specifikacije i slika za Gemalto CT 40 čitač memorijskih kartica. Pre kupovine, podatke za Gemalto čitač memorijskih kartica CT 40 proverite na sajtu PROIZVOĐAČA.


Parlament Srpske obilježava 28 godina od osnivanja | Trebinje Danas\nParlament Srpske obilježava 28 godina od osnivanja\nNarodna skupština Republike Srpske obilježava 28 godina od osnivanja.24. oktobra 1991. proglašena je Skupština srpskog naroda BiH, nakon što su 14. oktobra srpski poslanici preglasani u Skupštini tadašnje Socijalističke Republike BiH.\nOd njenog proglašenja, administrativno sjedište skupštine bilo je u Sarajevu, nakon izbijanja ratnog sukoba izmješteno je na Pale, a od 1998. godine sjedište Narodne skupštine Republike Srpske premješteno je u Banjaluku, gdje se i danas nalazi.\nPrvi predsjednik Momčilo Krajišnik poručio je da su srpska sloga i jedinstvo temelji i garant opstanka Srpske.\nNedeljko Čubrilović, aktuelni predsjednik Narodne skupštine, ukazuje na značajnu ulogu Parlamenta u nastanku, jačanju i razvoju Srpske.\nU Narodnoj skupštini danas će biti organizovan prijem za narodne poslanike i predstavnike medijskih kuća, a 28 godina od prvog zasjedanja Skupštine srpskog naroda obilježiće i "Stvaraoci Republike Srpske"


Vlada KS - Kroz jedinstveni registar do integrisanog sistema javnih nabavki - Privredna štampa\nNa dnevnom redu današnje sjednice Vlade Kantona Sarajevo bila je cjelovita informacija o broju, vrsti i namjeni komisija i stručnih tijela koja djeluju u okviru svih ministarstava i same Vlade Kantona.\nKako je saopćeno iz Press službe Kantona Sarajevo, u godinu dana rada ove Vlade i nakon jasnih smjernica i odluka o tretiranju pitanja komisija i njihovog plaćanja, napravljene su uštede koje se u pojedinim resorima mjere i stotinama hiljada KM.\nVlada KS je konstatovala da su mjere reduciranja rada i plaćanja komisija dale svoje rezultate, ali da još ima prostora za poboljšanja. Vlada je zato ponovila zaključak da rad u svim komisijama u toku radnog vremena neće biti plaćen.\n-Ministri u Vladi dobili su zaduženje da u narednih sedam dana definišu koje su to komisije i stručna tijela zakonom obavezni formirati i koje su im neophodne za rad. Takve komisije će svoj posao obavljati nakon radnog vremena, biće plaćeni za taj rad, a za njihovo formiranje, uz obrazloženje o svrsi i namjeni, suglasnost će morati dati Vlada Kantona – navodi se u saopćenju.\nVlada je zadužila Stručnu službu za zajedničke poslove KS da pripremi prijedlog jedinstvenog registra javnih nabavki koji treba da evidentira i na jednom mjestu prikaže javne nabavke u svim javnim kantonalnim ustanovama, preduzećima i institucijama. Na ovaj način će se dobiti puna informacija šta se i po kojim cijenama nabavlja u javnom sektoru, a što predstavlja prvi korak u stvaranju integrisanog sistema javnih nabavki u kantonalnom javnom sektoru.\nKada jedinstveni registar javnih nabavki bude nabavljen bit će prikazan radi transparentnosti na web stranici Vlade KS, saopćeno je.\nU INTERA Tehnološkom Parku sutra će se održati peti po redu Biznis forum bosanskohercegovačke dijaspore – BiHdiaFor2018. INTERA TP ove godine je suorganizator…\nPredstavnik Biznis centra bh. dijaspore (DBC) Armin Alijagić posjetio je Sanski Most, gdje se sastao sa načelnikom Općine Sanski Most Farisom Hasanbegovićem, te…\nEvropski parlament ratificirao je juče trgovinski sporazum između Evropske unije i Kanade, a koji bi trebao povećati razmjenu usluga, robe…


Na današnji dan rođen Miloš Obrenović | Fakulteti\nNa današni dan 18. marta 1780. godine, rođen je vođa Drugog srpskog ustanka, državnik i diplomata, knez Srbije – Miloš Obrenović.\nRođen je 18. marta 1780. godine, kao Miloš Teodorović, a prezime Obrenović preuzeo je 1810. godine posle smrti svog polu-brata po majci Milana, koji je bio istaknuti vojvoda sa velikim ugledom u narodu.\nUčestvovao je u Prvo srpskom ustanku, a kada je on propao, Miloš se predao Turcima, koji su mu na upravljanje dali Rudničku, Požešku i Kragujevačku nahiju.\nIako je u početku omagao Turcima da umire Hadži-Prodanovu budu 1814. godine, godinu dana kasnije je u Takovu podigao Drugi srpski ustanak sa ciljem da Srbiju oslobodi od Turaka.\nUspeo je da sporazumom sa Marašli Ali pašom Srbiji obezbedi ograničenu autonomiju, a uskoro je izdejstvovao i međunarodno priznanje od sultana.\nKnez Miloš je bio veoma značajan u istoriji Srbije jer je za vreme njegove vladavine veliki broj srpskih mladića odlazio na školovanje u Rusiju, Ugarsku, Austriju i Nemačku, kako bi postali lekari, profesori, inženjeri i kasnije svojim znanjem i veštinama pomogli svojoj državi.\nTakođe, pomogao je i privredu cele zemlje tako što je razvio politiku po kojoj se novi stanovnici šalju u manje naseljene ili puste oblasti, zbog čega su imali poreske olakšice.\nMeđutim, način na koji je Miloš vladao učinio je da se stareški sloj ujedini i izbiljno zapreti njegovoj samovlasti, a Miloševi politički protivnici su 1835. godine nametnuli prvi Ustav srpske moderne države, poznatiji kao “Sretenjski ustav”. Ipak – ovaj ustav nije zaživeo jer nije odgovarao velikim silama – Rusiji, Austriji i Turskoj.\nUmesto “Sretenjskog ustava” 1838. godine donet je “Turski ustav” po kom je kneževa vlast organičena i kontrolisana od strane Sovjeta – sastavljenog od izvesnog broja savetnika, koje knez Miloš nije mogao da otpusti.\nS obzirom na to da nije mogao da se pomiri sa situacijom u kojoj se našao, knez Miloš je 1. juna 1839. godine napustio zemlju i abdicirao, postavivši za vladara svog starijeg sina Milana koji je već tada bio ozbiljno bolestan.\nKada je Milan preminuo, mesec dana nakon postavljanja za vladara, presto je pripao Mihailu, Miloševom mlađem sinu.\nKako je Mihailo nastavio da vlada slično kao i njegov otac – brzo je prognan iz Srbije, a 1842. godine na presto je doveden Karađorđev sin Aleksandar, koji je vladao do 1858. godine, kada se u Srbiju vratio knez Miloš – 19 godina nakon izgnanstva.\nVladao je kratko – sve do smrti 26. septembra 1860. godine.\nTAGS: Drugi srpski ustanakistorijaKnez Miloš Obrenovićsrbija


Upravni odbor RTS reagovao na upad u zgradu - Istinito.com - Ne budi ovca!\nPočetna > Region > Upravni odbor RTS reagovao na upad u zgradu\n17. Marta 2019. Istinito427Leave a Comment on Upravni odbor RTS reagovao na upad u zgradu\nUpravni odbor Radio-televizije Srbije (RTS) saopštio je da javni medijski servis ne smije da postane poligon za nasilne političke obračune političkih aktera.\n“Svaki pokušaj nasilnog uticaja na uređivačku politiku ruši temelje na kojima počiva ideja o javnom medijskom servisu kao jednom od stubova demokratskog društva”, navodi se u saopštenju Upravnog odbora objavljenom povodom sinoćnjeg upada demonstranata u zgradu RTS-a.\n“Iz tog razloga beskompromisno osuđujemo sinoćnji nasilni upad u zgradu RTS-a i pokušaj da se nasilno utiče na uređivanje programa”, dodaje se u saopštenju.\nPredsjednik Upravnog odbora RTS-a Vladimir Vuletić rekao je, gostujući u Dnevniku, da država mora da učini sve da ne dozvoli da ustanova kao što je javni medijski servis bude izložena onakvoj vrsti napada kao što je bio sinoć.\nDemonstranti su sinoć oko 20.00 časova, predvođeni liderom Dveri Boškom Obradovićem, nasilno upali u zgradu RTS-a zahtjevajući uživo uključenje u program. Među demonstrantima su bili i lider Demokratske strane Zoran Lutovac i jedan od čelnika Saveza za Srbiju Dragan Đilas.\nDemonstranti su u zgradu RTS-a ušli preko ulaza iz Aberdareve ulice, izlijepili trakama i naljepnicama hodnike zgrade, polomili stakla i odgurivali obezbjeđenje i zaposlene televizije.\nUbrzo nakon toga stigli su i pripadnici specijalnog odreda policije i Žandarmerije koji su spriječili demonstrante da se popnu na više spratove.\nPoslije višečasovnog insistiranja pripadnika Žandarmerije da demonstranti mirno napuste RTS, policija je potisnula iz zgrade učesnike protesta i predstavnike opozicije.\nTagged 1 od 5 miliona demonstranti istinito protesti rts zgrada


Američke trupe prodefilovale Banjom Lukom - Index.ba\nTokom priprema za veliku vojnu vježbu “Brzi odgovor 21”, kolona kamiona u kojoj su se nalazile i američke trupe jučer je prošla Banjom Lukom, informacija je koju je na svom Facebook profilu komentirao Nebojša Vukanović, zastupnik u Narodnoj skupštini RS-a.\n– Slučajno ili ne, upravo na dan vojske RS-a američke trupe defiluju Banjom Lukom. U pratnji Vojne policije Oružanih snaga BiH i Policije RS-a, koje su pratile i osiguravale kolonu teških američkih kamiona sa naoružanjem i vojnicima, ne dozvoljavajući građanima da im se približe, prije nešto više od pola sata konvoj američkih vojnih vozila prošao je kroz Banju Luku na putu za Manjaču. Konvoj vojnih vozila privukao je veliku pažnju Banjalučana koji su se čudili otkud američka vojska i vojnici u centru najvećeg grada RS-a – napisao je jučer Vukanović.\nAmerički vojnici učestvovat će na velikoj vojnoj vježbi na Vojnom poligonu bivše JNA na Manjači sa pripadnicima Oružanih snaga Bosne i Hercegovine.\nMilorad Dodik je ranije tvrdio da je vježba na Manjači “on line”.\nPrethodni članakLjevaković: Bajram je simbol jedinstva muslimana, potvrda porodične i društvene odgovornosti\nNaredni članakPolicija u Sarajevu uhapsila tri djevojke zbog krađe


Kostreš: Ne bi bilo dobro da Vojvodina postane problem | Autonomija\nKostreš: Ne bi bilo dobro da Vojvodina postane problem\n“A ako Vojvodina postane problem onda to nije dobro ni za Vojvodinu, ni za Srbiju”\nZamenik predsednik Lige socijaldemokrata Vojvodine (LSV) Bojan Kostreš izjavio je da je pitanje autonomije Vojvodine “stalno otvoreno” i ocenio da to može da dovede do toga da to pitanje postane problem.\n“A ako Vojvodina postane problem onda to nije dobro ni za Vojvodinu, ni za Srbiju”, rekao je Kostreš za današnji novosadski Dnevnik.\nPrema njegovim rečima, od jogurt revolucije 1988. godine, kada je Miloševićev režim oduzeo Vojvodini širou autonomiju, preko vlasti DOS-a, vlade Vojislava Koštunice, vlade Borisa Tadića i aktuelne vlade, nije dobijen jasan odgovor na pitanje da li Vojvodina treba da bude autonomna i koji nivo autonomije treba da ima.\n“Kada se dogovorimo oko tog ključnog pitanja, onda možemo da idemo dalje”, ocenio je Kostreš.\nDodao je da ohrabruje najava predsednika Vlade Srbije Aleksandra Vučića da će u maju mesecu biti razgovora o donošenju zakona o finansiranju Vojvodine.\n“Ali, dok se jasno i precizno ne dogovorimo kakva je vojvođanska autonomija, koje nadležnosti ona treba da ima, i to u novom Ustavu Srbije – a mi u LSV zalažemo se za zakonodavnu, izvršnu, sudsku vlast, izvorne prihode imovinu garantovane Ustavom – mislim da će i zakoni o finansiranju i zakoni o nadležnostima koje će eventualno donositi Skupština Srbije, biti privremeni”, rekao je Kostreš.\nPrema njegovim rečima, suština problema je u tome što svaka sledeća skupštinska većina može da promeni i jedan i drugi zakon, što znači da je pitanje vojvođanske autonomije stalno otvoreno, “dok tako ne postane problem”.


Vesti online / Vesti / Srbija / Bramerc se naljutio: Evo kako je "spustio" Srbima u Savetu bezbednosti UN\nBramerc se naljutio: Evo kako je "spustio" Srbima u Savetu bezbednosti UN\nGlavni tužilac haškog tribunala Serž Bramerc izrazio je u četvrtak zabrinutost Tužilaštva zbog toga što političari i vladini zvaničnici u regionu "potkopavaju poverenje" u pravosudno pozivanje na odgovornost za ratne zločine i obavestio Savet bezbednosti UN da se ratni zločinci i dalje slave.\nBramerc: Nemam dokaza da Srbija ispunjava obaveze\nU svom redovnom izveštavanju SB UN u Njujorku o saradnji zemalja regiona sa tribunalom u Hagu Bramerc je rekao da Tužilaštvo "deli duboku zabrinutost predsednika Agiusa da Srbija nastavlja da ignoriše i krši svoje pravne obaveze da sarađuje s MKSJ".\nBramerc je pozvao Hrvatsku da uskladi svoju politiku sa svojim obavezama.\nTužilac je svoje obraćanje započeo napominjući da se trenutno iznose završne reči u predmetu Ratka Mladića, poslednjem suđenju pred MKSJ i jednom od, kako je rekao, najvažnijih predmeta u istoriji tog suda.\n* Bramerc očitao bukvicu Hrvatima o hapšenjima za ratne zločine\n* Bramerc kritikovao Hrvatsku, BiH i Srbiju\n* Bramerc dolazi po Šešelja?\nIzvestio je da se očekuje da i prvostepena presuda u predmetu Mladić i presuda u predmetu Prlić i drugima, poslednja drugostepena presuda MKSJ, budu izrečene do kraja novembra 2017.\nTužilac je pred Savetom bezbednosti takođe izneo najnovije informacije o statusu prvostepenih i žalbenih postupaka koji se vode pred MMKS, uključujući informacije o podnošenju žalbenih podnesaka u predmetima Radovana Karadžića i Vojislava Šešelja.\nŠto se tiče krivičnog gonjenja za ratne zločine na nacionalnom nivou u bivšoj Jugoslaviji, tužilac je odao priznanje pozitivnim rezultatima Tužilaštva Bosne i Hercegovine.\nMeđutim, napomenuo je da je došlo do značajnog nazadovanja u pravosudnoj saradnji zbog toga što, kako je rekao, srpske vlasti nisu izvršile kaznu dosuđenu za ratne zločine u predmetu Đukić.\nPored toga, Bramerc je rekao:\n- Dokle god politička atmosfera i stanje svesti ne idu u prilog pravdi za ratne zločine, biće izuzetno teško ispuniti legitimna očekivanja javnosti za smislenim pozivanjem na odgovornost.\nNapomenuo je i da ima vrlo malo dokaza da Srbija ispunjava svoje obaveze da pruža podršku krivičnim gonjenjima za ratne zločine.\nSRBIJA Srbija lovi Mladićeve oficire\nČetvrtak 08.12.2016. 22:23\nBramerc:Živ je Sloba umro nije dok je Srba i Srbije!!!!!!!!!!!!!!!!!!!!!!!!!


Potpisivanje peticije zbog Inzkove odluke će biti organizovano i u Beogradu\nPotpisivanje peticije kojoj je cilj odbaciti odluku Valentina Inzka o zabrani i kažnjivosti negiranja genocida bit će i u Beogradu sljedeće sedmice.\nUdruženje “Čast otadžbine” sa sjedištem u Beogradu će organizovati ovo potpisivanje peticije. Bit će moguće potpisati peticiju i online, ali i u njihovim prostorijama u utorak, srijedu i četvrtak od 9:00 do 20:00 sati.\n“Ukoliko ste saglasni i želite da vaše ime stavimo na spisak potpisnika peticije potrebno nam je vaše odobrenje. Do konačne pobjede istine nad kriminalom visokog predstavnika”, piše u saopštenju ovog udruženja.\nU tekstu peticije se navodi da se Republika Srpska nalazi pod udarima i pritiscima dijela međunarodne zajednice i, kako su kazali, “političkog Sarajeva”.\nOni navode da je cilj prikazati RS kao genocidnu tvorevinu, a njeno vojno i političko rukovostvo kao zločinačko.\n(VIDEO) Asmir Begović na debiju za Everton postigao gol i odbranio jedanaesterac


Kompanija Huawei kao što je pokazala stabilnost sa svojim pametnim telefonima to je ponovila i sa pametnim satovima. Smart satovi koji mogu da se kombinuju kako uz elegantni ako i uz casual i sportski tip odevanja, a zahvaljujući svojim funkcijama i perfofmansima može biti olonac u svakodnevnom životu i našim aktivnostima.\nDa li vršimo otkup Huawei smart satova kupljenih uz ugovornu obavezu?\nS obzirom na to da je većima telekomunikacionih operatera u Srbiji, svojim korisnicima upravo omogućila ovaj vid kupovine pametnih satova – odlučili smo svima vama bez obzira na to da li je sat pod ugogovnom obavezom ili ne da izađemo u susret i ponudimo otkup ovih gedžeta. Sve što je potrebno jeste da prilikom posete našem centru, i zakazane besplatne procene vašeh gedžete ponesete i svu prateću opremu koju ste dobili uz svoj sat. Tu mislimo pre svega i na originalno pakovanje / kutiju ali i na punjač – naravno ukoliko sve to i posedujete.\nNa taj način obezbedićete veću otkupnu cenu za vaš Huawei smart sat.\nStanje pametnog sata, njegova očuvanost kao i ispravnost u najvećoj meri utiču na cenu otkupa vašeg uređaja – ali ne mora da vas obeshrabri ukoliko imate i po koju ogrebotinu ili ste imali softverskih / hardverskih problema i servisiranja.\nU našem servisnom centru vršimo otkup kako novih tako i korišćenih i polovniih Huawei smart satova\nS obzirom na to da je većina ovih uređaja kupljena ili preko nekog mobilnog operatera, a oni su pod ugogornom obavezom to vas ne treba da obeshrabljuje.\nVršimo otkup Huawei smart satova koji su pod ugovornom obavezom\nZa svoj smart sat marke Huawei možete dobiti dobru cenu ukoliko pažljivo pratite sve korake predviđene kako za procenu pa i pripremu prodaje. Najvažnije pravilo, svakako, jeste da budete iskreni i našem agentu prilkom procene kažete sve eventualne servisne intervencije, greške koje sat pokazuje, kada je kupljen, da li je u garanciji ili pod ugovornom obavezom. On će na osnovu svog dugogodišnjeg iskustva i znanja odraditi najbolju moguću procenu vašeg telefona, a vi ćete kao korisnik biti zadovoljni ponuđenom cenom.\nProcedura prodaje Huawei smart satova je jednostavna\nDakle, ukoliko imate gedžet koji vam više nije potreban, ne uklapa vam se u vaš stil, dobili ste ga na poklon a mislite da vam nije potreban ili jednostavno želite da ga zamenite gedžetom novije generacije – mi vam svojimo na raspolaganju. Pre svega nas kontaktirajte preko telefona ili kontakt forme na ovom sajtu, dogovorite besplatnu procenu vaešg uređaja.\nNovac će nakon procene vašeg Huawei smart sata dobiti za svega par minuta – bez daljeg odlaganja otkupa\nNaša kompanija bavi se otkupom Huawei smart satova od njihovog pojavljivanja na tržištu u Srbiji, tako da smo profesionalci sa dugogodišnjim iskustvom u ovoj oblasti. Zbog toga ne morate da brinete da li će vaša otkupna procena biti najbolja na tržištu.\nMi vama garantujemo najvišu cenu otkupa za vas Huawei smart sat\nUkoliko imate svoj smartwatch i želite da ga prodate iz vama znanog razloga – pozovite nas kako biste već odmah dobili novac za svoj gedžet.\nCategory: modeli satovaBy Servis telefona 26 novembra, 2020\nOtkup Apple satova\nOtkup Samsung smart satova


FUDBAL: Formirana nova banatska liga | I ♥ KIKINDA\nNaslovna Vesti Sport FUDBAL: Formirana nova banatska liga\nBliži se kraju svetsko prvenstvo u fudbalu, a polako se ekipe iz nižih sistema takmičenja pripremaju za početak nove sezone. Ekipe iz naše opštine se pripremaju za početak novoformirane lige, od Vojvođanske lige „Istok“, nastala je Banatska zona.\nReorganizacija je najavljivana već nekoliko sezona, a od ove jeseni se od dve vojvođanske lige ekipe iz severne pokrajine takmiče u tri zonske lige. Od Vojvođanskih liga „Istok“ i „Zapad“, nastale su tri zonske lige, Novosadsko-sremska zona, Bačka zona i Banatska zona.\nEkipe iz naše opštine: Crvena zvezda iz Ruskog Sela, Sloboda iz Novih Kozaraca, Kozara iz Banatskog Velikog Sela i OFK Kikinda, će se takmičiti i dalje u četvrtom rangu takmičenja, ali sada u novoformiranoj Banatskoj zoni. Ovu ligu će činiti ekipe koje su završile Vojvođansku ligu „Istok“, u prošloj sezoni, a sa područja su Banata, a to su pored četiri ekipe iz naše opštine i: Vršac Junajted, Borac Starčevo, Radnički kovin, Jedinstvo Banatsko Karađorđevo, Borac Sakule, Budućnost Srpska Crnja, Proleter Banatski Karlovac. Iz višeg ranga, Srpske lige „Vojvodina“, se vratila ekipa Jedinstva iz Novog Bečeja. A iz nižeg ranga su došle četiri ekipe, iz Područne lige Zrenjanin, u viši rang su ušle ekipe Mladost bambi iz Luukićeva i Radnički iz Sombora, dok su iz Područne lihe Pančevo došle ekipe Sloga iz Plandišta i Železničar iz Pančeva.\nU nižem rangu, u Područnoj ligi Zrenjanin, iz naše opštine će se takmičiti pored Vojvodine iz Bašaida i kikindski ŽAK. Ostale ekipe će biti u poslednjem rangu takmičenja.\nPrethodni tekstPočela akcija „Vašu ambalažu u reciklažu”\nSledeći tekstSabor frulaša „Škripi đeram” u subotu u Iđošu


Ostali sportovi - Šah: Marko ubedljivo do prvaka Vojvodine\nNapisano u kategoriji Ostali sportovi, 24 januara, 2015\nU okviru tradicionalnog 22. Vojvođanskog šahovskog festivala u Vrbasu održano je zvanično kadetsko prvenstvo Vojvodine u šahu. Ovo je veoma važno takmičenje jer predstavlja početak novog godišnjeg ciklusa, a deset najboljih na njemu iz svake klase steći će pravo da učestvuju na prvenstvu Srbije.\nNadmetanje je trajalo punih pet dana, a naš grad na toj manifestaciji predstavljali su dvojica dečaka, članova ŠK Aljehin iz našega grada, Marko Milanović u kategoriji do 8 godina i Vuk Žegarac do 16 godina. Rezultat je izvanredan. Marko Milanović ubedljivo je osvojio prvo mesto, a Vuk Žegarac, prošlogodišnji pobednik, ovaj put se morao zadovoljiti srebrnom medaljom. Po oceni prisutnih sudija i trenera, ovogodišnje takmičenje je bilo izuzetno jako i na njemu su se mogle videti vrhunske partije. Osim pripremljenosti učesnika, jedan od razloga za to je prisustvo nešto manjeg broja takmičara nego inače, a uzrok tome se može tražiti u visokim troškovim višednevnog boravka za učesnike i pratioce. To je dovelo do toga da se na prvenstvo zapute samo najbolji, koji su i realno pretendovali na medalje i visoke plasmane.\nSudije su zbog jednostavnijeg suđenja i parovanja spojili klase do 8 i do 10 godina, što je otvorilo mogućnost za nešto što je do sada neviđeno na ovakvim takmičenjima, naročito u muškoj konkurenciji: Marko, koji je sa svojih nepunih 7 godina bio najmlađi takmičar prvenstva, do poslednjeg kola je bio prvoplasiran u toj objednjenoj grupi, u kojoj su većinu činili takmičari tri godine stariji od njega. Tek u poslednjem kolu, verovatno nemotivisan jer mu dvostruka titula ne znači ništa (pravilima nije predviđena mogućnost da jedan takmičar osvoji prvo mesto u obe kategorije, što se Šahovskom savezu Srbije može zameriti), zastao je i zaustavio se na pola boda od čelne pozicije i u starijoj kategoriji. Na taj način je prvenstvo završio kao daleko najbolji u Vojvodini do 8 godina (prvi sledeći u toj klasi, Kijanović Dušan iz Novog Sada, plasirao se na deseto mesto te zajedničke grupe), i kao treći do 10 godina. Time je, osim pehara i zlatne medalje, sebi obezbedio i besplatan pansion i učešće na zvaničnom prvenstvu Srbije koje će se održati u aprilu i trajaće sedam dana.


Hotel Olympic otvara svoja vrata u januaru - Lajme nga Ulqini\nHotel Olympic u kom se već tradicionalno organizuju sportske pripreme, otvoriće kapije u prvoj nedjelji januara kada će ugostiti prve fudbalske klubove, saopšteno je iz HTP Ulcinjska rivijera.\nKako se navodi u saopštenju cijene u ovom hotelu su ostale na nivou prošlogodišnjih: pun pansion za sportiste iznosi 33 eura, a za sportiste mlađe od 16 godina pun pansion je 25 eura.\nU ponudu je uključeno: korišćenje fudbalskih terena, bazena i teretane, atletske staze, trim staza, sale za sastanke kao i pojačani režim ishrane prilagođen svakom klubu. Očekujemo prvoligaške klubove i klubove iz druge lige iz Crne Gore i iz svih okolnih zemalja.\nGostima su na raspolaganju pet fudbalskih terena. Napravljeni su na pjeskovitoj podlozi, pa tako uslijed padavina i lošeg vremena, na ovim terenima nema dugotrajnog zadržavanja vode.\nIdealan prirodni ambijent, unaprijeđena turistička ponuda, pješčana plaža duga 13 km, povoljni klimatski uslovi kao i činjenica da Ulcinj nije udaljena destinacija čine da Ulcinjska rivijera bude omiljena adresa za mnoge sportske klubove.


Kultura - datum: 2016-09-16 FESTIVAL U MODERNOJ GALERIJI U BUDVI Filmovi „Novog vala”\nU budvanskoj Modernoj galeriji večeras od 20 časova biće prikazani filmovi sa filmskog festivala „Novi val”, čija je projekcija, zakazana za prošli vikend, odložena zbog kiše. Na programu su kratki filmovi mladih autora, među kojima čak dva nagrađena evropskim Oskarom „Kokoška” Une Gunjak i „Piknik” Jure Pavlovića, kao iostvarenja „Jedna noć” Strahinje Savića i „Dvorišta” Ivana Salatića.\nPoslije projekcije biće uručene zahvalnice volonterima festivala koji su na pravi način promovisali i pomogli NVO „Agora” u realizaciji programa, posebnog muzičkog koji je izazvao oduševljenje publike. Nezaboravne nastupe pred više stotina posjetilaca imali su cetinjska grupa „Solid Graund”, budvanska „Mazzom u fugazzu”, te gosti iz Hrvatske, bendovi „Punčke” i „Kandžija” sa grupom „Gole žene”, koja je prvi put nastupila u Crnoj Gori.\nVolontersku akciju festivala finansirala je EU putem projekta „STRONGO” u kojem je NVO „Agora” partnerska organizacija, pod vođstvom NVO „Ekspedicio” iz Kotora. Drugo izdanje festivala „Novi val”, namijenjenog prvenstveno mladima.S.Ć.


RTS :: Šarović: Nema osnova da se Šešelju oduzme mandat\nPolitika Šarović: Nema osnova da se Šešelju oduzme mandat\nčetvrtak, 12. apr 2018, 14:48 -> 15:22\nŠarović: Nema osnova da se Šešelju oduzme mandat\nPoslanik SRS-a Nemanja Šarović navodi da nema osnova da se predsedniku te stranke Vojislavu Šešelju oduzme poslanički mandat, nakon presude u Hagu.\nNemanja Šarović je novinarima u parlamentu rekao da je Vojislav Šešelj slobodan čovek, i da se on za poslanika kandidovao i izabran je, nakon što se vratio iz Haga.\nŽalbeno veće Mehanizma u Hagu osudilo je juče Šešelja zbog progona Hrvata u Vojvodini na kaznu zatvora od deset godina, koju, inače, neće služiti pošto se u kaznu uračunava vreme provedeno u pritvoru.\n"Nikakvog osnova, u skladu sa Ustavom i zakonima Srbije, ne postoji da bi njemu bio oduzet mandat", rekao je Šarović i dodao da je Šešelj odslužio tu kaznu.\nDrugačija situacija bi bila, dodao je, da neko kao izabrani poslanik počini neko krivično delo za koje bi bio osuđen na bezuslovnu zatvorsku kaznu dužu od šest meseci, jer se u tom slučaju oduzma mandate.\nTo je, rekao je Šarović, možda želja onih koji bi da uklone Šešelja sa političke scene, "u čemu nisu uspeli za 12 godina", koliko je bio u pritvoru u Hagu.\n"To je još jedna od nametnutih tema koja služi da se skrenu misli građana sa onoga što jeste tema, a to su posledice ovakve presude po srpski narod i činjenicu da takva presuda po prvi put implicira da je na području Srbije postojao ratni sukob u kome je počinjen ratni zločin. To je još jedan apsurd Haškog tribunal", rekao je Šarović.\nDodao je da u Srbiji nije bilo sukoba, ni sistematskog napada na civile, pa ni na hrvatske civile, kao i da je jučerašnja presuda pokušaj da se pokrije bruka i sramota Haga zbog svega što je urađeno u procesu protiv Šešelja.\nŠešelj posetio Lučane i Kladovo\nŠešelj: Ovlašćenje i od Zvezdana Jovanovića za reviziju postupka\nŠešelj: Idemo u Hrtkovce 6. maja, nećemo se tući sa policijom\nŠešelj o jučerašnjem incidentu u Skupštini\nSRS: Jasno da je priznanje Kosova uslov za ulazak Srbije u EU\nSRS: Incijativa za Srpsko-ruski humanitarni centar u Vojvodin\nNarodni poslanici SRS-a u poseti Krimu\nŠarović: Vlada ugasila poslednje ostatke srpskog pravosuđa\nVučić na obeležavanju dana BIA: Radite uvek samo za svoju Srbiju\nOlivera Jovićević: Nekada sam "žuta Olja", a nekada "naprednjački bot"\nJoksimović: Naš put ka EU se ne dovodi u pitanje


CSKA hoće Milutinova - BasketballSphere\nEvroliga EVROPA Grčka IZDVAJAMO VESTI\nBy redakcija / 12/05/2019\nNikolu Milutinova, najboljeg igrača Olimpijakosa u ovoj sezoni zaobišle su individalne nagrade u najboljem evropskom klupskom takmičenju. Ali, njegove odlične igre skrenule su pažnju ostalih velikih ekipa sa Starog kontinenta, očigledno spremnih da se upuste u trku za srpskim reprezentativcem.\nNezvanično, prvi tim koji je povukao konkretan potez je CSKA. S obzirom na to da ima ugovor sa Pirejcima još godinu dana, Moskovljani su kontaktitali njegov sadašnji klub kako bi saznali finansijske uslove pod kojima bi dozvolili da Milutinov promeni sredinu.\nGasol spreman za sledeću sezonu, da li i za Kinu?\nMega za pet minuta slomila Tamiš


EPS: Za zaštitu životne sredine mlrd. EUR\nM. D.\t 23. decembra 2015. 09:15\nElektroprivreda Srbije planira u narednim godinama da investira više od milijardu evra u zaštitu životne sredine i razvoj obnovljivih izvora energije u Srbiji.\nIzvršna direktorka korporativnih poslova EPS-a Dragana Rajačić je na panelu o energetici, na konferenciji “Ekonomist-svet u 2016.”, rekla da je za sada plan da od tih milijardu evra investicija oko 100 miliona evra bude uloženo u obnovljive energije, kao i da se pripremaju projekti za izgradnju vetro I solarnog parka u Kostolcu.\nZa sada je reč o početnoj fazi tih projekata i trebalo bi da vetropark bude snage 60 megavata, a solarni park 10 megavata, izjavila je Rajačić novinarima.\nOna je rekla da se ipak ne očekuje da realizacija tih projekata počne u 2016. godini.\nEPS: Ne očekuju se problemi u snabdevanju strujom\nGovoreći o hidropotencijalu Srbije, Rajačić je rekla da je završena revitalizacija hidroelektrane Bajina Bašta i da se trenutno radi revitalizacija Đerdapa 1 i Zvornika.\nOna je dodala da je u toku revitalizacija 15 malih hidroelektrana, prenose beogradski mediji.


Na sve socijalne transfere kao što su penzije, boračke naknade, naknade za socijalnu pomoći, za civilne invalide, dečiju zaštitu i mnoge druge BiH troši više od četiri milijarde KM godišnje.\n- Od toga samo oko 15 odsto dobija najsiromašnija petina stanovništva - navedeno je istraživanje centra “Gea” iz Banjaluke.\nS druge strane više od 25 odsto ove pomoći odlazi u ruke petine stanovništva koje ima dobra primanja i čak spadaju u bogatiji sloj građana.\n- Osnovni razlog ove nejednakosti je što se najveći deo socijalnih transfera kod nas dodeljuje na bazi statusa, a ne na bazi utvrđenog socijalnog stanja - kaže Nikolina Obradović, jedan od autora istraživanja.\nZanimljivo je da je država od svih socijalnih transfera jedino naknade usmerene najugroženijim - a to su stalne i jednokratne novčane pomoći i većinu naknada za decu uslovila imovinskim i dohodovnim cenzusom.\nPa tako porodica koja ima pokretnu imovinu čija vrednost prelazi 5.000 KM, na primer, automobil nema pravo na dečiji dodatak. Istraživanje je pokazalo da na novčanu pomoć siromašnima koji su zaista u stanju socijalne potrebe 2014. godine otišlo svega 7,9 miliona KM.\n- Razlozi za to leže u restriktivnim zakonskim odredbama koji definišu uslove za ostvarivanje prava na novčanu pomoć i ekstremno niskim propisanim iznosima ovih naknada - rekla je Obradovićeva.\nOna je navela da, na primer, sedmočlana porodica sa troje maloletne dece koja živi na selu i ostvaruje ukupni mesečni prihod od 1.176 KM odnosno 168 KM po članu domaćinstva ne može ostvariti pravo na novčanu pomoć ni u Federaciji BiH ni u RS jer ima barem jednog radno sposobnog punoletnog člana, te je u vlasništvu zemljišta od kojeg prema zakonskim odredbama može ostvariti prihod. Ljubo Lepir, profesor na Fakultetu političkih nauka u Banjaluci ističe da je sistem raspodele socijalne pomoći nepravedan i da su neophodni mehanizmi koji će omogućiti da pomoć dobijaju oni kojima je najpotrebnija.\n- Veliki problem je kod opština jer blizu 50 odsto prava koja se knjiže kao socijalna davanja iz opština idu mimo Zakona o socijalnoj zaštiti RS i niko ne kontroliše ko dobija tu pomoć - kaže Lepir.\nPo podacima Agencije za statistiku BiH, procenat siromašne dece u BiH je od 2007. do 2011. godine porastao sa 26,2 odsto na 30,5 odsto. Čak 40 odsto dece u domaćinstvima sa dva ili tri starija člana se nalazi ispod linije siromaštva.\n- Socijalni programi moraju mnogo bolje biti usmereni i izdašniji prema najugroženijim građanima - kaže kaže Ognjen Dukić izvršni direktor u Centru “Gea”.


Gdin. Petko Petkov\nGdin Petko Petkov magistrirao pravo na Univerzitetu u Sofiji. Od 2005. do 2007. godine bio je mlađi sudija Okružnog suda u Sofiji, a od 2007. godine sudija Krivičnog odeljenja Okružnog suda u Sofiji. Tokom svoje karijere sudije za krivična dela radio je na hiljadama slučajeva i u njegovom radu je osnovno pravilo bilo da se uvek pridržava principa EKLJP i prakse rada Evropskog Suda za Ljudska Prava.\nOd 2014. do 2015. godine imenovan je kao ekspert za zamenika ministra pravde Republike Bugarske. Tokom tog perioda bio je odgovoran za zastupanje zemlje pred Evropskim sudom za ljudska prava i morao je obezbediti metodološko vodstvo i kontrolu nad radom Direktorata u okviru Ministarstva. Pored dužnosti vezanih za uspostavljanje metode rada (modus operandi) procesnog zastupanja pred ESLJP, on je bio direktno uključen u izradu zakonskih amandmana vezanih za pravosuđe.\nOd 2012. do 2015. godine bio je gostujući predavač u krivičnom pravu i krivičnom postupku na Nacionalnom institutu za obuku u pravosuđu, gdje je proširio i razvio svoje znanje na više teoretskom i akademskom nivou.\nPridružio se EULEX-u na KOSOVU 2017. godine kao Međunarodni sudija za krivična dela gde je radio do kraja izvršnog mandata Misije 2018. godine. Trenutno je Tematski vodeći nadzornik za zločine pod Međunarodnim Zakonom u EULEX-u.\nGdin Petkov je imenovan za rezervnog člana Komisije za razmatranje ljudskih prava od strane Šefice Misije EULEX-a na Kosovu dana 19. decembra 2018. godine.


Xiaomi Mi fen za kosu cena, cene Srbija, prodaja Beograd Novi Sad Niš\nXiaomi Mi fen za kosu cene\nTrenutno nemamo slike za Xiaomi Mi\nEPonuda nije internet prodavnica već Vam omogućava da brzo i lako nađete Xiaomi Mi fen za kosu po najjeftinijoj ceni. Naš cilj je da kupci budu što bolje informisani o ponudi Xiaomi fen za kosu Mi na tržištu Srbije. Vrlo lako nalazite željeni proizvod za kategoriju Fenovi za kosu cene, ne morate da lutate od sajta do sajta za Xiaomi Fenovi za kosu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Xiaomi Mi fen za kosu sa PRODAVCEM. EPonuda ne može da garantuje potpunu tačnost specifikacije i slika za Xiaomi Mi fen za kosu. Pre kupovine, podatke za Xiaomi fen za kosu Mi proverite na sajtu PROIZVOĐAČA.


Greške pilota, avio-prevoznika i regulatora u Boliviji uzrokovali su pad putničkog aviona u Kolumbiji i pogibiju 71 osobe prošlog mjeseca...\n...uključujući veći dio brazilskog fudbalskog tima Chapecoense, saopštila je danas kolumbijska agencija za vazduhoplovstvo.\nAvion je pao na šumovitu planinsku padinu nedaleko od Medeljina jer pilot nije dopunio gorivo tokom puta i nije prijavio probleme na motoru zbog nedostatka goriva dok nije bilo kasno, navode zvaničnici.\n"Tehnička greška nije imala ulogu u nesreći. Tome su doprinijeli ljudska greška, faktor menadžmenta u administraciji kompanije i organizacija plana leta koju su vršile vlasti u Boliviji", saopštio je kolumbijski sekretar za avionsku bezbjednost Fredi Bonilja.\nVazduhoplovne vlasti u Boliviji i avio-prevoznik "prihvatili su uslove za let predstavljene u planu leta koji su bili neprihvatljivi", dodao je Bonilja.\nPored nedostatka goriva, avion je bio teži od dozvoljenog maksimuma za skoro 400 kilograma i nije bio sertifikovan za let na visini na kojoj se putovanje odvijalo, rekao je ovaj zvaničnik.\nPreliminarni zaključci kolumbijskog istražnog tima u skladu su sa procjenom bolivijskih vlasti od prošle sedmice da su kompanija "La Mia", vlasnik aviona" i pilot direktno odgovorni za tragediju.\nPilot Migel Kviroga bio je i suvlasnik avio-prevoznika i poginuo je u nesreći.\nDirektor "La Mije" Gustavo Vargas Gamboa zatvoren je do početka suđenja kasnije ovog mjeseca po optužnici za ubistvo iz nehata i ostale tačke, što on odbacuje.\nNJegov sin Gustavo Vargas Viljegas, bivši zvaničnik bolivijske administracije za avijacuju, priveden je pod optužbom da je zloupotrijebio uticaj u izdavanju dozvole avionu koji se srušio. I on tvrdi da je nevin.


DIGLI SE SRBI S KOSOVA I METOHIJE: Počelo oduzimanje tablica, Jarinje blokirano u oba smera - Naša Borba\nDIGLI SE SRBI S KOSOVA I METOHIJE: Počelo oduzimanje tablica, Jarinje blokirano u oba smera\nIgor Simić iz Srpske liste kaže da su Srbi sa Kosova i Metohije besni zbog poteza Prištine da na administrativne prelaze Jarinje i Brnjak pošalje jedinice ROSU. On je za Jutarnji program TV Prve rekao da su Srbi sa KiM duboko uznemireni jer je Prištna uputia preko 20 vozila, do zuba naoružanih specijalaca. Prema njegovim rečima, oni su besni i trenutno su vozilima krenuli ka administrativnim prelazima Jarinje i Brnjak.\nPrema najnovijim informacijama koje je Simić preneo, trenutno je oko 300 vozila Srba na Jarinju i više od 100 na administrativnom prelazu Brnjak. „Blokirane su obe saobraćajne trake i saobraćaj je u blokadi“, rekao je on i dodao da se jutros održane hitne konsultacije članova Srpske liste.\n„Pozivamo naše građane na Kosovu i Metohiji da budu suzdržani i da ne nasedaju na provokacije, jer ovo jeste provokacija Prištine, pretpostavljamo da bi se Srbima ograničila sloboda kretanja oduzimanjem registarskih tablica iz Srbije“, rekao je Simić.\nIstiče da apeluje na smirenost ali da je građana sve više i više i da su oni „besni“. „Na Jarinju je već sada 300 vozila Srba, na Brnjaku više 100“, dodao.\nPrethodni tekstVUČIĆ PRIPREMA TEREN, PUSTIO RAMU: Srbija treba da se izvini i da prizna Kosovo!\nSledeći tekstSRBIJA DOŽIVELA EKONOMSKI KRAH: Inflacija udarila, sve poskupelo za 20%, vlast KRIJE i maže oči građanima!


EPS otpisuje kamate dužnicima – Nadlanu.com\nEPS otpisuje kamate dužnicima\nnadlanu Objavljeno 27. feb 2013. / 18:13:45 0\nOni su, na konferenciji za novinare rekli da bi, ukoliko bi svi kupci koji duguju za struju, a ima ih 400.000 – 450.000, iskoriste tu mogućnost pruženu odlukom Vlade Srbije, ukupan iznos otpisanih kamata bio oko sedam milijardi dinara.\nDomaćinstva koja duguju do 10.000 dinara i sklope sporazum o reprogramu, moći će da, uz obavezu redovnog plaćanja tekuće potrošnje struje, dug bez kamate za 2012. godinu plate u tri rate, do 50.000 na šest, do 100.000 u devet, do 500.000 u 12 i više od pola miliona u 24 rate.\nKamata na dug pre 1. januara 2012. godine ušla je u glavnicu duga i ona neće biti otpisana, rekao je pomoćnik direktora Direkcije za distribuciju EPS Željko Marković i dodao da će kamata za 2012. godinu biti otpisana tek nakon izmirenja čitavog duga.\nOn je naveo da će, naprimer, domaćinstvu koje ima dug od 50.000 dinara, biti “oproštena” kamata koja iznosi 9.107 dinara.\nDug za struju veći od 100.000 dinara ima više od 100.000 domaćinstava u Srbiji.\nPrivreda duguje 46 milijardi dinara s kamatama, a s njenim otpisom on je 42 milijarde.\nDirektor Direkcije za opšte i pravne poslove EPS Dragan Veljić istakao je da to javno preduzeće očekuje da će reprogramom dugova i otpisom kamate za 2012. godinu biti poboljšana naplata, čime će se smanjiti gubici EPS i poboljšati bilans tog javnog preduzeća.\nTačan iznos svih dugovanja domaćinstava i privrede preme EPS u prošloj godini još nije poznat i biće utvrđen početkom aprila, a očekuje se da u ovoj godini bude naplaćeno 37 milijardi dinara starog duga.\nVeljić je objasnio da EPS u svakom trenutku potražuje između 110 i 120 milijardi dinara, a da je od toga oko 80 milijardi dug stariji od 60 dana.